OpenLLM-France/wikimedia huggingface dataset:
# Alessandro Nannini

Alessandro Nannini va ser un pilot de curses automobilístiques italià que va arribar a disputar curses de la Fórmula 1. Va néixer el 7 de juliol del 1959 a Siena, Toscana, Itàlia. La seva germana gran, Gianna Nannini és una cantant famosa de música rock.

## A la F1

Alessandro Nannini va debutar a la primera cursa de la temporada 1986 (la 37a temporada de la història) del campionat del món de la Fórmula 1, disputant el 23 de març del 1986 el G.P. dr Brasil al circuit de Jacarepaguá.
Va participar en un total de setanta-vuit curses puntuables pel campionat de la F1, disputades en cinc temporades consecutives (1986 - 1990), aconseguint una victòria i nou podis com millor classificació en una cursa i assolí seixanta-cinc punts pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Posició | Punts |
| 1986 | Minardi Team | Minardi | Motori Moderni | BRA Ret | ESP NVS | SMR Ret | MON NVQ | BEL Ret | CAN Ret | E.USA Ret | FRA Ret | GBR Ret | ALE Ret | HUN Ret | AUT Ret | ITA Ret | POR Ret | MEX 14 | AUS Ret | - | 0 |
| 1987 | Minardi Team | Minardi | Motori Moderni | BRA Ret | SMR Ret | BEL Ret | MON Ret | E.USA Ret | FRA Ret | GBR Ret | ALE Ret | HUN 11 | AUT Ret | ITA 16 | POR 11 | ESP Ret | MEX Ret | JPN Ret | AUS Ret | - | 0 |
| 1988 | Benetton Formula | Benetton | Cosworth | BRA Ret | SMR 6 | MON Ret | MEX 7 | CAN Ret | E.USA Ret | FRA 6 | GBR 3 | ALE 18 | HUN Ret | BEL DSQ | ITA 9 | POR Ret | ESP 3 | JPN 5 | AUS Ret | 10è | 12 |
| 1989 | Benetton Formula | Benetton | Ford | BRA 6 | SMR 3 | MON 8 | MEX 4 | USA Ret | CAN DSQ | FRA Ret | GBR 3 | ALE Ret | HUN Ret | BEL 5 | ITA Ret | POR 4 | ESP Ret | JPN 1 | AUS 2 | 6è | 32 |
| 1990 | Benetton Formula | Benetton | Ford | USA 11 | BRA 10 | SMR 3 | MON Ret | CAN Ret | MEX 4 | FRA 16 | GBR Ret | ALE 2 | HUN Ret | BEL 4 | ITA 8 | POR 6 | ESP 3 | JPN Ferit | AUS Ferit | 8è | 21 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 78 (78) | 1 | 9 | 0 | 2 | 65 |

## Enllaços externs

* web oficial de Nannini (italià)
# Alex Caffi

Alex Caffi va ser un pilot de curses automobilístiques italià que va arribar a disputar curses de la Fórmula 1.
Va néixer el 18 de març del 1964 a Rovato, prop de Brescia, Itàlia.

## A la F1

Alex Caffi va debutar a la tretzena cursa de la temporada 1986 (la 37a temporada de la història) del campionat del món de la Fórmula 1, disputant el 7 de setembre del 1986 el G.P. d'Itàlia al circuit de Monza.
Va participar en un total de setanta-cinc curses puntuables pel campionat de la F1, disputades en set temporades consecutives (1986 - 1992), aconseguint una quarta posició com millor classificació en una cursa i assolí sis punts pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Posició | Punts |
| 1986 | Osella Squadra Corse | Osella | Alfa Romeo | BRA | ESP | SMR | MON | BEL | CAN | E.USA | FRA | GBR | ALE | HUN | AUT | ITA NC | POR | MEX | AUS | - | 0 |
| 1987 | Osella Squadra Corse | Osella | Alfa Romeo | BRA Ret | SMR 12 | BEL Ret | MON Ret | E.USA Ret | | GBR Ret | ALE Ret | HUN Ret | AUT Ret | ITA Ret | POR Ret | ESP NVQ | MEX Ret | JPN Ret | AUS NVQ | - | 0 |
| 1987 | Osella Squadra Corse | Osella | Alfa Romeo | | | | | | FRA Ret | | | | | | | | | | | - | 0 |
| 1988 | Scuderia Italia | Dallara | Cosworth | BRA NVQ | SMR Ret | MON Ret | MEX Ret | CAN NVQ | E.USA 8 | FRA 12 | GBR 11 | ALE 15 | HUN Ret | BEL 8 | ITA Ret | POR 7 | ESP 10 | JPN Ret | AUS Ret | - | 0 |
| 1989 | Scuderia Italia | Dallara | Cosworth | BRA NVQ | SMR 7 | MON 4 | MEX 13 | USA Ret | CAN 6 | FRA Ret | GBR NVQ | ALE Ret | HUN 7 | BEL Ret | ITA 11 | POR Ret | ESP Ret | JPN 9 | AUS Ret | 19è | 4 |
| 1990 | Footwork Arrows Racing | Arrows | Cosworth | USA Ferit | BRA Ret | SMR NVQ | MON 5 | CAN 8 | MEX NVQ | FRA Ret | GBR 7 | ALE 9 | HUN 9 | BEL 10 | ITA 9 | POR 13 | ESP | JPN 9 | AUS NVQ | 16è | 2 |
| 1991 | Footwork Grand Prix International | Footwork | Porsche | USA NVQ | BRA NVQ | | | | | | | | | | | | | | | - | 0 |
| 1991 | Footwork Grand Prix International | Footwork | Porsche | | | SMR NVQ | MON NVQ | CAN | MEX | FRA | GBR | | | | | | | | | - | 0 |
| 1991 | Footwork Grand Prix International | Footwork | Cosworth | | | | | | | | | ALE NVQ | HUN NVQ | BEL NVQ | ITA NVQ | POR NVQ | ESP NVQ | JPN 10 | AUS 15 | - | 0 |
| 1992 | Andrea Moda Formula | Coloni | Judd | SUD EX | | | | | | | | | | | | | | | | - | 0 |
| 1992 | Andrea Moda Formula | Moda | Judd | | MEX NVS | BRA | ESP | SMR | MON | CAN | FRA | GBR | ALE | HUN | BEL | ITA | POR | JPN | AUS | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 75 (56) | 0 | 0 | 0 | 0 | 6 |

## Enllaços externs

* Web oficial (italià)(anglès)
# Alex Yoong

Alexander Charles Loong Yoong més conegut per Alex Yoong va ser un pilot de curses automobilístiques de Malàisia que va arribar a disputar curses de Fórmula 1.
Va néixer el 20 de juliol del 1976 a Kuala Lumpur, Malàisia.

## A la F1

Alex Yoong va debutar a la quinzena cursa de la temporada 2001 (la 52a temporada de la història) del campionat del món de la Fórmula 1, disputant el 16 de setembre del 2001 el G.P. d'Itàlia al circuit de Monza.
Va participar en un total de divuit curses puntuables pel campionat de la F1 disputades en dues temporades consecutives (2001 - 2002) aconseguint una setena posició com millor classificació en una cursa, i no assolí cap punt vàlid pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Posició | Punts |
| 2001 | Prost Grand Prix | Prost | Acer | AUS | MAL | BRA | SMR | ESP | AUT | MON | CAN | EUR | FRA | GBR | ALE | HUN | BEL | ITA Ret | USA Ret | JAP 16 | - | 0 |
| 2002 | Kuala Lumpur Minardi Asiatech | Minardi | Asiatech | AUS 7 | MAL Ret | BRA 13 | SMR NVQ | ESP NVS | AUT Ret | MON Ret | CAN 14 | EUR Ret | GBR NVQ | FRA 10 | ALE NVQ | HON | BEL | ITA 13 | USA Ret | JAP Ret | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 18 (14) | 0 | 0 | 0 | 0 | 0 |

## Enllaços externs

* Web oficial
* Perfil a Twitter: @alexyoong
# Alex Zanardi

Alessandro Zanardi (23 d'octubre de 1966, Bolonya, Emília-Romanya, Itàlia) és un pilot de curses italià que va arribar a disputar curses de Fórmula 1.
Alex Zanardi va debutar a la catorzena cursa de la temporada 1991 (la 42a temporada de la història) del campionat del món de la Fórmula 1, disputant el 29 de setembre del 1991 el GP d'Espanya al circuit de Montmeló.
Va participar en un total de quaranta-quatre curses puntuables pel campionat de la F1, disputades en cinc temporades no consecutives (temporada 1991 - temp. 1994 i temporada 1999), aconseguint una sisena posició com millor classificació en una cursa i assolí un punt vàlid pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Posició | Punts |
| 1991 | 7 Up Jordan | Jordan | Ford | USA | BRA | SMR | MON | CAN | MEX | FRA | GB | ALE | HON | BEL | ITA | POR | ESP 9 | JAP Ret | AUS 9 | - | 0 |
| 1992 | Minardi Team | Minardi | Lamborghini | SUD | MEX | BRA | ESP | SMR | MON | CAN | FRA | GBR NVQ | ALE Ret | HUN NVQ | BEL | ITA | POR | JAP | AUS | - | 0 |
| 1993 | Team Lotus | Lotus | Ford | SUD Ret | BRA 6 | EUR 8 | SMR Ret | ESP 14 | MON 7 | CAN 11 | FRA Ret | GBR Ret | ALE Ret | HUN Ret | BEL NVS | ITA | POR | JAP | AUS | 20è | 1 |
| 1994 | Team Lotus | Lotus | Mugen Honda | BRA | PAC | SMR | MON | ESP 9 | CAN 15 | | | | | | | | | | | - | 0 |
| 1994 | Team Lotus | Lotus | Mugen Honda | | | | | | | FRA Ret | GBR Ret | ALE Ret | HON 13 | BEL | ITA Ret | POR | EUR 16 | JAP 13 | AUS Ret | - | 0 |
| 1999 | Winfield Williams | Williams | Supertec | AUS Ret | BRA Ret | SMR 11 | MON 8 | ESP Ret | CAN Ret | FRA Ret | GBR 11 | AUT Ret | ALE Ret | HON Ret | BEL 8 | ITA 7 | EUR Ret | MAL 10 | JAP Ret | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 44 (41) | 0 | 0 | 0 | 0 | 1 |
# Alexander Barclay

Alexander Barclay (c.1476 - 10 de juny de 1552) va ser un poeta britànic.

## Biografia

Va ser monjo benedictí i després franciscà. És conegut sobretot per la seva traducció de la sàtira al·legòrica Narrenschiff, de Sebastian Brant. Ha traduït igualment en anglès De quatuor virtutibus de Domenico Mancini i és l'autor d'una selecció de pastorals intitulat Certayne Ecloges of Alexander Barclay, Priest.

## Enllaços externs

* Obres de Alexander Barclay al Projecte Gutenberg.
.  Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.
# Alexander Gordon Laing

Alexander Gordon Laing (Edimburg, 27 de desembre de 1794 - Timbuctu, 26 de setembre de 1826), va ser un explorador escocès conegut per ser el primer europeu a entrar a la ciutat de Tombuctu, a Mali, a la rodalia de la qual va ser assassinat.

## Biografia

Laing va estudiar amb el seu pare, el primer a obrir una acadèmia d'educació clàssica a Edimburg, i va ampliar els seus coneixements d'humanitats a la universitat amb només tretze anys. Amb quinze va deixar els estudis per començar a treballar, amb disset es va allistar com a voluntari i amb divuit va marxar a les illes Barbados com a assistent del seu oncle matern, el coronel Gabriel Gordon. Poc després, ingressà a la Infanteria Lleugera de York i el 1822 fou enviat a Sierra Leone amb el seu nou regiment dels Royal African Corps.
D'acord amb el seu caràcter emprenedor, el governador Charles McCarthy l'envià al país dels mandings amb l'objectiu d'obrir noves vies de comerç i abolir l'esclavitud que encara es practicava en aquelles zones. Aquell mateix any visità el país solimana i comença a buscar les fonts del riu Níger, però fou detingut pels indígenes.
En els anys 1820 participà en les guerres Aixanti i fou enviat de tornada a Anglaterra amb la notícia de la mort del governador MacCarthy. Henry, tercer comte de Bathurst, secretari de les colònies, l'envià de nou a l'Àfrica per tal d'estudiar la conca del riu Níger, viatjant des de Trípoli.
El 14 de juliol de 1825 arribà a la capital de Líbia, es casa amb Emma Warrington, filla del cònsol britànic i dos dies després emprengué la travessia del desert, acompanyat per un xeic que seria més tard acusat de planificar la seva mort.
L'octubre es trobava a Ghadames, i el desembre travessà el territori tuat, un poble amazic algerià, on es posà en contacte amb els tuareg. El 10 de gener de 1826 deixà els tuat i emprengué la marxa cap a Tombuctu, a Mali, on, segons una de les seves cartes, hi arribà el 18 d'agost.
A Tombuctú no hi fou ben rebut i es guanyà l'enemistat del cap fulani Bello, que governava la ciutat. Es veié obligat a abandonar la ciutat, i quan ho feu, el 26 de setembre, fou assassinat.

## Influències culturals

El 1825 es va publicar a Anglaterra la seva obra Travels in the Timannee, Kooranko and Soolima Countries, in Western Africa.
El 1903, el govern francès de la ciutat va col·locar una placa amb el nom de l'explorador a la casa que va ocupar durant els trenta-vuit dies que va romandre a Timbuctu.
# Alexander Pfänder

Alexander Pfänder (Iserlohn, Rin del Nord-Westfàlia, 7 de febrer de 1870 - Múnic, 18 de març de 1941) fou un filòsof alemany. Va estudiar amb Theodor Lipps a Múnic (tot i que es va separar de la seva concepció introspectiva) i de fet va romandre sempre a aquesta universitat, on va ser el membre de referència del corrent fenomenològic. Va defensar una versió de la fenomenologia de tipus realista on, després d'una etapa psicologista, va col·laborar, a partir de 1904, amb Edmund Husserl (fins i tot va ser director del Jarbuch des de 1920 fins al 1927) i ambdós sempre van manifestar una admiració mútua per la seva vàlua intel·lectual. A petició d'Adolf Hitler va ser apartat de la seva càtedra a Múnic, on el va substituir el filòsof nacionalsocialista Hans Grunsky.
No obstant això, l'orientació de l'escola fenomenològica de Múnic (amb Pfänder al davant) i la de les escoles fenomenològiques de Gotinga i, posteriorment, de Freiburg (encapçalades per Husserl) va ser diferent. Pfänder va donar prioritat a l'estudi dels aspectes transcendentals, tot i que va defensar que allò mental i volitiu té una estreta relació amb el que és físic (unit per interaccions), i es va centrar en l'estudi dels sentiments (Gesinnungen) i dels actes volitius que, segons destaca, no solament depenen de l'individu, sinó també de l'entorn social. En aquest estudi de la voluntat Pfänder es va centrar, entre altres aspectes, en l'anàlisi del pensament i l'obra de Schopenhauer. La Lògica (1921) de Pfänder, que no és pròpiament un text de lògica en el senti clàssic, se centra en l'estudi dels actes volitius i en els fenòmens emocionals i sentimentals. En la mesura en què destaca els condicionants socials dels sentiments la seva orientació (i la de l'escola fenomenològica de Múnic), s'obre a un nou espai de reflexió que se centra també en l'anàlisi dels judicis, així com a les suposades lleis de la inferència lògica.

## Obres

Entre les seves obres es poden citar:
* Phänomenologie des Wollens, 1900
* Einführung in die Psychologie, 1904
* Zur Psychologie der Gesinnungen, a "Jahrbuch für Philosophie und phänomenologische Forschung", Halle (Max Niemeyer), Band I (1913) und Band III (1916).
* Logik, a "Jahrbuch für Philosophie und phänomenologische Forschung", Halle (Max Niemeyer), Band IV (1921).
* Die Seele des Menschen, 1933
Hi ha una traducció castellana: Motivo y motivación, Ed. Universidad Complutense de Madrid, 1995, ISBN 978-84-88463-10-4
Hi ha una traducció castellana: Logica Espasa-Calpe Argentina S. A., Buenos Aires 1938.
# Alexander Vallejo Mínguez

Alexander Vallejo Mínguez (Vitoria-Gasteiz, 16 de gener de 1992), conegut com a Álex Vallejo, és un futbolista professional basc que juga com a centrecampista al Huddersfield Town.

## Enllaços externs

* Alexander Vallejo Mínguez, Fitxa a Soccerway
# Pablo Nuevo López

Pablo Nuevo López (Sevilla, 1974) és un jurista i professor universitari espanyol, que imparteix classes de Dret constitucional a la Universitat Abat Oliba des de 2003.

## Trajectòria

El juny de 1997 es llicencià en Dret a la Universitat Pontifícia de Comillas i el desembre de 2007 es doctorà en Dret a la Universidad CEU San Pablo. La seva tesi doctoral, dirigida pel professor Carlos Vidal Prado, portà per títol «Pluralisme polític i drets a l'ensenyament». La seva activitat investigadora versà en l'estudi dels drets fonamentals dins de societats plurals modernes. Al curs 2004-2005 esdevingué professor visitant a la Universitat de Notre Dame. Des del setembre de 2003 fins al setembre de 2023 va impartir docència a la Universitat Abat Oliba, com a professor adjunt i des del juliol de 2012 com a professor titular i cap del departament de Dret i Ciències polítiques de la mateixa universitat. L'any 2019 fou dessignat Secretari General de la Universitat Abat Oliba CEU, càrrec que va a exercir fins a l’any 2023. Amb data setembre de 2023 va ser dessignat Vicerrector de Professorat de la Universitat CEU Fernando III, de Sevilla. Entre 2015 i 2021 va ser secretari del centre de Barcelona de l'Associació Catòlica de Propagandistes (ACdP), i des de 2021 és membre del Consell Nacional d'aquesta associació.
El 24 de desembre de 2019, l'advocat Gonzalo Boye l'assenyalà a twitter per actuar de forma partidista en l'exercici del càrrec de membre de la Junta Electoral Provincial de Barcelona, publicant com a prova diverses captures en les quals se'l veu posicionant-se amb elogi cap al Partit Popular. Malgrat que l'exercici del càrrec requereix una rigorosa imparcialitat, i que la seva vulneració pot comportar un delicte de prevaricació, la controvèrsia se saldà amb la reacció de Nuevo esborrant els tuits polèmics i blindant el seu compte per tal que no fos visible públicament.
El conflicte entre juristes sorgí poc abans quan Nuevo fou l'únic vot dissident de l'acord pres per la Junta Electoral Provincial de rebutjar el recurs de PP, Ciutadans i Vox per tal que s'executés immediatament la pena d'inhabilitació contra el president de la Generalitat de Catalunya, Quim Torra, després de la sentència condemnatòria per desobediència del Tribunal Superior de Justícia de Catalunya, sense esperar el termini per presentar el recurs davant del Tribunal Suprem espanyol. Posteriorment, la Junta Electoral Central va revocar la decisió de la Junta Electoral Provincial, asumint els arguments de Pablo Nuevo en el seu vot dissident.

## Referències

* 1 2 3 4 5 «Perfil de l'investigador». InvestigacionUAO.CEU.es. [Consulta: 2 gener 2020].
* ↑ «Pablo Nuevo López» (en anglès). Nanovic.ND.edu. [Consulta: 2 gener 2019].
* ↑ «Barcelona - Información» (en castellà). ACDP.es. [Consulta: 1r gener 2020].
* 1 2 3 «Boye desemmascara Pablo Nuevo López, el membre de la Junta Electoral pròxim al PP que ja volia inhabilitar Torra». Vilaweb.cat, 24-12-2019. [Consulta: 2 febrer 2020].

## Enllaços externs

* Currículum Vitae - Pablo Nuevo (castellà)
# Alexandre Farnese (general)

Alexandre Farnese, també anomenat Alexandre de Odoard, príncep de Parma, (Parma, Ducat de Parma 1635 - Madrid, Regne d'Espanya 1689) fou un príncep de Parma que va arribar a ser governador dels Països Baixos durant el regnat de Felip II de Castella.

## Orígens familiars

Va néixer el 10 de gener de 1635 a la ciutat de Parma sent el quart fill del duc Odoard I de Parma i Margarida de Mèdici. Fou net per línia paterna de Ranuccio I de Parma i la seva esposa Margarida Aldobrandini, i per línia materna de Cosme II de Mèdici i Maria Magdalena d'Àustria. Fou germà, així mateix, del duc Ranuccio II de Parma.
Morí a la ciutat de Madrid el 18 de febrer de 1689.

## Carrera militar

Inicià la seva carrera militar al costat de la República de Venècia, amb la qual lluità contra els turcs, i posteriorment va esdevenir almirall de l'armada espanyola.
El 1671 fou nomenat virrei de Navarra per part de Carles II de Navarra, càrrec que va desenvolupar fins al 1676, moment en el qual va ser nomenat virrei de Catalunya. L'any 1678, en finalitzar la Guerra francoholandesa, fou nomenat governador dels Països Baixos amb l'objectiu d'aturar els projectes expansionistes de Lluís XIV de França. Ocupà aquest càrrec fins al 1682, i durant el desenvolupament del seu càrrec fracassà en la seva missió.
# Alexandre Jaume Rosselló

Alexandre Jaume Rosselló (Montevideo 1879 - Palma, 24 de febrer de 1937) fou un polític socialista mallorquí, nebot del polític liberal Alexandre Rosselló Pastor.

## Biografia

Pertanyia a una família acomodada, va estudiar dret a les Universitats de Barcelona, València, Madrid i París, El 1904 fou nomenat cònsol d'Uruguai a Palma i milità en el Partit Liberal, amb el qual fou escollit regidor de l'ajuntament de Palma, però poc després renuncià en protesta pels caciquisme polític. Molt amic de Gabriel Alomar i Villalonga i de Llorenç Bisbal i Barceló, s'apropà al PSOE, partit al que s'afilià el 1919.
Mantingué una notable activitat periodística, col·laborant a El Socialista, Última Hora i El Obrero Balear però es mantingué vinculat a Joan March Ordinas i el 1923 es va veure implicat en la lluita entre vergueristes i antivergueristes, raó per la qual s'hagué de donar de baixa temporalment del partit. Quan s'instaurà la dictadura de Primo de Rivera s'oposà a col·laborar-hi com Indalecio Prieto. El dia de la proclamació de la Segona República Espanyola, fou alcalde interí de Palma per malaltia de Llorenç Bisbal. A les eleccions generals espanyoles de 1931 i a les de 1933 fou elegit diputat per la conjunció republicano-socialista. Malgrat la seva actitud pancatalanista, mantengué reticències quant a la concessió d'un estatut d'autonomia per a les Illes Balears.
A les eleccions generals espanyoles del 1936 fou candidat del Front Popular però no aconseguí escó. El 19 de juliol de 1936 fou detengut al port de Pollença i empresonat al castell de Bellver per les autoritats sublevades. Acusat falsament de participar en la preparació d'un inexistent moviment soviètic, el 16 de febrer de 1937 fou condemnat a mort i afusellat el dia 24 amb Antoni Maria Ques Ventayol, Emili Darder i Antoni Mateu Ferrer.

## Obres

* Impresiones de un constituyente (1933),
* La insurrección de octubre : Cataluña, Asturias, Baleares (1935)
* Escrits des de la presó (1936-1937)

## Enllaços externs

* Biografia
* El PSOE homenatja a Alexandre Jaume, al Diari de Balears del 16 de juny de 2006.
* «Alexandre Jaume Rosselló». Gran Enciclopèdia Catalana. Barcelona: Grup Enciclopèdia Catalana.
* Fitxa del Congrés dels Diputats
# Alfons II de Portugal

Alfons II de Portugal, dit el Gras (Coïmbra, 1185 - ibíd., 1233), fou rei de Portugal (1211-1223).

## Orígens famliliars

Nascut el 23 d'abril de 1185 a la capital del regne, fou fill del rei Sanç I de Portugal i Dolça de Barcelona.
Era net per línia materna del comte de Barcelona Ramon Berenguer IV i la reina Peronella d'Aragó.

## Ascens al tron

Va succeir al seu pare el 1212. Els primers anys del regnat van estar marcats per violents conflictes interns entre Alfons II i els seus germans i germanes, que van ser resolts només amb la confiscació dels béns o l'exili a Castella de la majoria d'ells.
El regnat d'Alfons II caracteritzà un estil nou de governar, contrari a la tendència bel·licista dels reis precedents. Alfons no va contestar les fronteres amb Lleó i Castella, ni va intentar l'expansió cap al sud, però va consolidar l'estructura econòmica i social del país. El primer conjunt de lleis portugueses és obra d'ell i donen abast principalment a temes com la propietat privada, el dret civil i l'encunyament de la moneda i es van enviar ambaixades a diversos països europeus, amb l'objectiu d'establir tractats comercials.
Altres reformes d'Alfons II van ser la relació de la corona portuguesa amb el Papa. Amb l'objectiu d'obtenir el reconeixement de la independència de Portugal, el seu avi Alfons I de Portugal, va ser obligat a legislar diversos previlegis per a l'Església. Més endavant, aquestes mesures van esdevenir feixugues per a Portugal, que veia l'Església desenvolupar-se com un estat dins l'estat. Un cop fermament establerta l'existència de Portugal, Alfons II va intentar de minar el poder clerical al regne i aplicar-ne part de les rendes en projectes d'utilitat nacional. Aquesta actitud va provocar un conflicte diplomàtic entre el Papat i Portugal. Després d'haver estat excomunicat pel Papa Honori III, Alfons II va prometre de rectificar els seus errors contra l'Església, però va morir el 1233 sense fer cap esforç seriós per a canviar la seua política.
La ciutat d'Alcácer do Sal va ser conquerida als musulmans el 1217, durant el regnat d'Alfons II, però per iniciativa d'un grup de nobles.

## Núpcies i descendents

Es va casar el 1206 amb Urraca de Castella, filla del rei Alfons VIII de Castella i Elionor d'Anglaterra. D'aquesta unió nasqueren:
* l'ifant Sanç II de Portugal (1207-1248), rei de Portugal
* l'infant Alfons III de Portugal (1210-1279), rei de Portugal
* la infanta Elionor de Portugal (1211-1231), casada el 1229 amb Valdemar III de Dinamarca
* l'infant Ferran de Portugal (1217-1246), senyor de Serpa
* l'infant Vicenç de Portugal (1219)
Alfons II de Portugal va morir el 25 de març de 1223 a Coïmbra, i fou succeït pel seu fill més gran.
# Alfred Chicken

Alfred Chicken és un videojoc d'acció i aventura originalment creat per Twilight Games. Va ser llançat al Regne Unit el 1993 per l'Amiga, Amiga CD32, Nintendo Entertainment System i la Game Boy. Va ser llançat als EUA el febrer del 1994 per la Game Boy i la Super Nintendo Entertainment System.

## Versió PlayStation

Un nou joc d'Alfred Chicken va ser llançat el 12 d'abril de 2002 per la PlayStation. Va ser desenvolupat per Mobius Entertainment i publicat per Sony Computer Entertainment, però només a Europa.

## Enllaços externs

* Entrada del GameSpy de la versió de PlayStation(anglès)
* Manual de la NES a AtariHQ (format .TXT)(anglès)